Traagika seisneb aga selles, et enamikule sakslastele ei ole Hitleri-Stalini pakti tagajärjed Eestile sugugi mitte tuntud. Saksamaa poliitiline ja majanduslik raskuspunkt koondus 1945 järel Rheini läänekaldale ning Kölni, Frankfurdi või Müncheni  elanikele on Prantsusmaa ja Itaalia täna lihtsalt oluliselt lähemal kui Poola, ammugi Eesti. Eesti on parimal juhul üks kolmest Balti riigist ja eestlasi tajutakse vaevalt omaette rahvana - selle taga ei ole mingit vaenu, lihtsalt teadmatus.